Հայրենական մեծ պատերազմի տարիներին Ա.Հ.Միկոյանն իր տեղակալ Մ.Ի.Գուրևիչի հետ համատեղ աշխատում էր տարատեսակ նախագծերի վրա։ Ճի՛շտ է, դրանցից ոչ մեկը մեծ խմբաքանակով չարտադրվեց, սակայն երիտասարդ կոնստրուկտորները մի կողմից փորձ էին ձեռք բերում, մյուս կողմից համաշխարհային ինքնաթիռաշինությանը պարգևում էին բավականին հետաքրքիր նմուշներ` «ԴԻՍ» (ՄիԳ-5) երկշարժիչանի կործանիչ, «Ի-221-225» (ՄիԳ-7 շարքից` աերոդինամիկայի հիանալի նմուշ համարվող) բացառիկ տվյալներ ունեցող կործանիչներ, «Բադ» (ՄիԳ-8) փորձնական ինքնաթիռ, «Ի-250» (ՄիԳ-13) ժամանակի համար բացառիկ արագություն ունեցող փորձնական կործանիչ։